Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 587/13/7707	Prešov, 16.12.2013
EEČ : 2-58-30-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
za obdobie od mesiaca december 2012 až doposiaľ v Prešove a inde, ako prirodzený otec dieťaťa, maloletej XXXXX, nar. XXXXX si neplní svoju vyživovaciu povinnosť, hoci bol k tejto povinnosti zaviazaný rozsudkom Okresného súdu XXXXX, č. k.: 27P 111/2012-32 zo dňa 20.11.2012,                                         s právoplatnosťou dňa 28.12.2012 a  vykonateľnosťou dňa 16.12.2012, na podklade ktorého má prispievať na výživu svojej dcéry sumou 50,-EUR mesačne, ktorú má poukazovať k rukám XXXXX - oprávnenej  XXXXX, nar. XXXXXrv. bytom XXXXX č. XXXXX, okr. XXXXX a to vždy do 15-tého dňa v mesiaci vopred, počnúc dňom 20.03.2012 opakovane do budúcna, čo však neurobil, čím za uvedené obdobie mu vznikol dlh na výživnom  vo výške 420,-EUR

Odôvodnenie:
Poverený príslušník PZ z Obvodného oddelenia PZ XXXXX - Juh,  uznesením                   sp. zn.:  ČVS:ORP- 1200/JU-PO-2013   zo   dňa   01.08.2013 podľa § 199 ods. 1 Trestného poriadku začal trestné stíhanie za prečin zanedbanie povinnej výživy podľa § 207 ods. 1 Trestného poriadku.
Dňa 01.10.2013, uznesením sp. zn.:  ČVS:ORP- 1200/JU-PO-2013 podľa § 206                  ods. 1 Trestného poriadku vzniesol obvinenie XXXXX pre vyššie uvedený prečin na tom skutkovom základe, ako je uvedené vo výrokovej časti predmetného uznesenia.

- 2 -

Po vykonaní skráteného vyšetrovania predložil poverený príslušník PZ dňa 09.12.2013 tunajšej prokuratúre vyšetrovací spis spolu s  návrhom na zastavenie trestného stíhania podľa § 215 ods. 1 písm. h) Trestného poriadku s poukazom na                            § 86 písm. a) Trestného zákona. 

	V priebehu vyšetrovania bola k veci vypočutá svedkyňa -poškodená XXXXX, ktorá okrem iného uviedla, že obvinený je zaviazaný prispievať  na výživu  ich maloletej dcéry XXXXX, nar. XXXXX na podklade rozsudku Okresného súdu v  Prešove, sp. zn.: 27P 111/2012-32 zo dňa 20.11.2012, ktorý nadobudol právoplatnosť dňa 28.12.2012 sumou 50,-EUR mesačne, ktoré má poukazovať k jej rukám, ako matke maloletej XXXXX. Na bežnom výživnom dlží menovaný               od mesiaca december 2012 sumu 420,-EUR.

	Obvinený XXXXX vo svojej výpovedi zo dňa 23.10.2013 okrem iného uviedol, že si je vedomý svojej vyživovacej povinnosti voči svojej maloletej dcére XXXXX, pričom zároveň uviedol, že dĺžne výživné má záujem uhradiť v plnej výške.

	Z výsluchu poškodenej XXXXX zo dňa 03.12.2013 vyplýva, že  obvinený, otec jej maloletej dcéry si svoj dlh na výživnom vo výške 420,- EUR uhradil prevodom na jej účet vedený v Tatra banke, teda na bežnom výživnom nedlhuje žiadnu čiastku. 
	Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať iného. 
	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
  	
Považujem za preukázané, že obv. XXXXX splatením celého dlžného výživného poškodenej XXXXX, si dodatočne splnil svoju vyživovaciu povinnosť a  keďže jeho konanie nemalo trvalo nepriaznivé následky, trestnosť činu zanikla. 

Vzhľadom na uvedené bolo potrebné trestné stíhanie podľa § 215 ods. 1 písm. h) Trestného poriadku s  poukazom na  § 86  písm. a) Trestného zákona  zastaviť, čím vydanie tohto uznesenia považujem za dostatočne odôvodnené.

Poučenie:
:   Proti tomuto uzneseniu je prípustná sťažnosť, ktorú možno podať                      do troch dní od jeho doručenia uznesenia na Krajskú prokuratúru v Prešove prostredníctvom tunajšej prokuratúry.
Sťažnosť má odkladný účinok.

JUDr. Mária Eštoková
prokurátorka